Ֆրենկի դե Յոնգ

Ֆրենկի դե Յոնգ (հոլ.՝ Frenkie de Jong, մայիսի 12, 1997(1997-05-12), Arkel), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնայի և Նիդերլանդների ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Այաքս ===
Դե Յոնգը Վիլեմ II-ի ակադեմիայի սան է։ Իր դեբյուտը նշեց 2015 թվականի մայիսի 10-ին՝ ԱԴՕ Դեն Հաագի դեմ խաղում։ 2015 թվականի ամռանը նա միացավ Այաքսին, սակայն մինչև 2016 թվականի հունվարը վարձավճարով տեղափոխվեց Վիլեմ II: Իր դեբյուտը Յոնգ Այաքսի կազմում նշեց 2016 թվականի հունվարի 15-ին՝ Ախիլես '29-ի դեմ խաղում։
Իր դեբյուտը Այաքսի առաջին թիմի կազմում Դե Յոնգը նշեց 2016 թվականի սեպտեմբերի 21-ին՝ Նիդերլանդների գավաթի Վիլեմ II-ի դեմ խաղում։ Եվրոպական առաջնություններում առաջին հանդիպումը անցկացրեց 2016 թվականի նոյեմբերի 24-ին՝ Եվրոպայի Լիգայի Պանատինաիկոսի դեմ խաղում։ Էրեդիվիզիում իր դեբյուտը նշեց 2017 թվականի փետրվարի 12-ին՝ Սպարտա Ռոտերդամի դեմ խաղում։ Իր առաջին գոլը խփեց 2017 թվականի մայիսի 7-ին՝ Գո Ըհեդ Իգլսի դեմ խաղում։ 2016-17 մրցաշրջանում Այաքսը Դե Յոնգի հետ հասավ Եվրոպայի Լիգայի եզրափակիչ, սակայն այստեղ պարտվեց Մանչեսթեր Յունայթեդին 2-0 հաշվով։ Այս մրցաշրջանում նա ճանաչվեց Յուպիլեր Լիգայի տարվա տաղանդ։
2017 թվականի նոյեմբերի 26-ին Դե Յոնգը փոխարինման մտավ Ռոդայի դեմ խաղում և դարձավ 3 գոլային փոխանցման հեղինակ՝ օգնելով իր թիմին հաղթել 5-1 հաշվով։ Դեկտեմբերի 22-ին նա երկարաձգեց իր պայմանագիրը Այաքսի հետ մինչև 2022 թվականը։ 2018-19 մրցաշրջանում Դե Յոնգը դարձավ թիմի կարևորագույն ֆուտբոլիստներից մեկը՝ օգնելով Այաքսին հաղթել Նիդերլանդների առաջնությունը և Նիդերլանդների գավաթը, ինչպես նաև՝ հասնել ՈՒԵՖԱ Չեմպիոնների Լիգայի կիսաեզրափակիչ, որտեղ սակայն հոլանդական ակումբը տնային խաղում բաց թողած գնդակների պատճառով պարտվեց Տոտենհեմին։ Այս մրցաշրջանում Դե Յոնգը ճանաչվեց Նիդերլանդների տարվա տաղանդ, Էրեդիվիզիի տարվա լավագույն ֆուտբոլիստ, ինչպես նաև՝ ընդգրկվեց Էրեդիվիզիի ու Չեմպիոնների Լիգայի մրցաշրջանի խորհրդանշական հավաքականներում։ Այաքսի կազմում Դե Յոնգը անցկացրեց 89 հանդիպում բոլոր մրցաշարերում՝ դառնալով 6 գոլի և 13 գոլային փոխանցման հեղինակ։


=== Բարսելոնա ===
2019 թվականի հունվարի 23-ին Բարսելոնան 5 տարվա պայմանագիր կնքեց Դե Յոնգի հետ, որը ուժի մեջ մտավ հուլիսի 1-ից։ Ակումբը նրա համար վճարեց 75 միլիոն եվրո։


== Միջազգային կարիերա ==
Դե Յոնգը ներկայացրել է Նիդերլանդները տարբեր տարիքային երիտասարդական հավաքականներում։ Մինչև 19 տարեկանների հավաքականի կազմում նա մասնակցեց 2015 թվականի Եվրոպայի առաջնությանը՝ խաղադաշտ դուրս գալով իր թիմին բոլոր 3 խաղերում։ Նիդերլանդների մինչև 21 տարեկանների հավաքականի կազմում իր դեբյուտը Դե Յոնգը նշեց 2017 թվականի մարտի 24-ին՝ Ֆինլանդիայի դեմ խաղում։ Իր առաջին գոլը խփեց 2017 թվականի նոյեմբերի 10-ին՝ Անդորրայի դեմ խաղում։
Իր դեբյուտը Նիդերլանդների ազգային հավաքականում Դե Յոնգը նշեց 2018 թվականի սեպտեմբերի 6-ին՝ փոխարինելով Ջորջինո Վեյնալդումին Պերուի դեմ խաղում և այս խաղում դառնալով գոլային փոխանցման հեղինակ։ Շուտով նա դարձավ հավաքականի հիմնական կազմի խաղացող՝ Նիդերլանդների կազմում մասնակցելով ՈՒԵՖԱ Ազգերի Լիգային։ Հոլանդիան հասավ մրցաշարի եզրափակիչ, որտեղ 1-0 հաշվով պարտվեց Պորտուգալիային։ Դե Յոնգը ճանաչվեց եզրափակիչ փուլի լավագույն երիտասարդ ֆուտբոլիստ և ընդգրկվեց մրցաշարի խորհրդանշական հավաքականում։


== Կարիերայի վիճակագրություն ==


=== Ակումբային վիճակագրություն ===
2019 թվականի հուլիսի 14-ի դրությամբ


=== Միջազգային վիճակագրություն ===
2019 թվականի հուլիսի 14-ի դրությամբ


== Նվաճումներ ==


=== Ակումբային ===
Այաքս

Նիդերլանդների առաջնություն. 2018–19
Նիդերլանդների գավաթ. 2018–19
ՈՒԵՖԱ Եվրոպայի Լիգա. երկրորդ տեղ. 2016–17


=== Միջազգային ===
ՈՒԵՖԱ Ազգերի Լիգա. երկրորդ տեղ. 2018–19


=== Անհատական ===
Յուպիլեր Լիգայի մրցաշրջանի տաղանդ. 2016-17
Էրեդիվիզիի ամսվա լավագույն ֆուտբոլիստ. դեկտեմբեր 2018, փետրվար 2019
Էրեդիվիզիի տարվա լավագույն ֆուտբոլիստ. 2018–19
Էրեդիվիզիի խորհրդանշական հավաքական. 2018–19
ՈՒԵՖԱ Չեմպիոնների Լիգայի խորհրդանշական հավաքական. 2018–19
Նիդերլանդների տարվա տաղանդ. 2018–19
ՈՒԵՖԱ Ազգերի Լիգայի եզրափակիչ փուլի լավագույն երիտասարդ ֆուտբոլիստ. 2019
ՈՒԵՖԱ Ազգերի Լիգայի եզրափակիչ փուլի խորհրդանշական հավաքական. 2019


== Ծանոթագրություններ ==


== Արտաքին հղումներ ==
Դե Յոնգի պաշտոնական Ինստագրամի էջը
Դե Յոնգը transfermarkt-ում
Դե Յոնգը soccerbase.com-ում
Դե Յոնգը WhoScored.com կայքում
Դե Յոնգը Բարսելոնայի պաշտոնական կայքում
Դե Յոնգը ՈՒԵՖԱ-ի պաշտոնական կայքում